OSNOVNA ŠKOLA KRALJA TOMISLAVA

N A Š I C E

KLASA: 007-02/22- 01/08

URBROJ: 2149-13-11-22- 2

Našice, 5. listopada 2022.

**ZAPISNIK**

desete sjednice Školskog odbora sazvane održane **u srijedu, 5. listopada 2022**. godine s početkom u **18.00 sati**.

Nazočni: Iva Ramljak, Marko Žigić, Danijel Rončević, Ana Vrlja Pavić, Vilim Bosak, , Anamarija Serdar, Vlatka Zahirović, ravnateljica i Blanka Sertić, tajnik škole kao zapisničar.

Predložen je sljedeći

**D N E V N I R E D :**

1. Donošenje Odluke o usvajanju Zapisnika devete sjednice Školskog odbora
2. Izvješće o realizaciji Godišnjeg plana i programa rada škole i Školskog kurikuluma u školskoj godini 2021./2022.
3. Donošenje Odluke o usvajanju Školskog kurikuluma za školsku godinu 2022./2023.
4. Donošenje Odluke o usvajanju Godišnjeg plana i programa rada škole za školsku godinu 2022./2023.
5. Provođenje Nacionalnih ispita
6. Različito

Predloženi dnevni red jednoglasno se usvaja.

**Točka 1.**

Na tekst zapisnika i zaključaka donesenih na devetoj sjednici Školskog odbora održanoj 19. srpnja 2022. godine nema primjedbi te se jednoglasno donosi, sljedeća

**ODLUKA**

**Školski odbor jednoglasno donosi odluku o usvajanju zapisnika devete sjednice Školskog odbora održane 19. srpnja 2022. godine.**

**Točka 2.**

Ravnateljica izvješćuje Školski odbor o realizaciji Godišnjeg plana i programa rada škole i Školskog kurikuluma u školskoj godini 2021./2022. godini.

Primjedbi nema i jednoglasno se donosi, sljedeća

**ODLUKA**

**Školski odbor prihvaća Izvješće o realizaciji Godišnjeg plana i programa rada škole i Školskog kurikuluma u školskoj godini 2021./2022.**

**Točka 3.**

Prijedlog Školskog kurikuluma za školsku 2022./2023. godinu je dostavljen u privitku materijala svim članovima Školskog odbora.

Primjedbi nema i Školski odbor jednoglasno, donosi sljedeću

**ODLUKU**

1. Donosi se Školski kurikulum Osnovne škole kralja Tomislava, Našice za

školsku godinu 2022./2023.

1. Školski kurikulum bit će objavljen na mrežnim stranicama škole u skladu s propisima vezanim uz zaštitu osobnih podataka.

O b r a z l o ž e n j e

Ravnateljica škole je upoznala Učiteljsko vijeće i Vijeće roditelja s tekstom Prijedloga Školskog kurikuluma za školsku godinu 2022./2023.

Učiteljsko vijeće je utvrdilo Prijedlog teksta Školskog kurikuluma na sjednici održanoj 3. listopada 2022. godine.

Vijeće roditelja je na svojoj sjednici održanoj dana 4. listopada 2022. godine dalo pozitivno mišljenje o Prijedlogu Školskog kurikuluma za školsku godinu 2022./2023.

Sukladno navedenom, odlučeno je kao u izreci ove Odluke.

**Točka 4.**

Prijedlog Godišnjeg plana i programa rada škole za školsku 2022./2023. godinu, planiranim projektima, broju učenika, strukturom svih zaposlenika škole, kalendarom rada škole, planom kulturne i javne djelatnosti… je putem e-maila kako bi se članovi upoznali sa sadržajem prije sjednice.

Primjedbi nema te se jednoglasno donosi, sljedeća

**O D L U K A**

1. Donosi se Odluka o usvajanju Godišnjeg plana i programa rada škole za

školsku godinu 2022./2023.

2. Godišnji plan i programa rada škole za školsku godinu 2022./2023. bit će

objavljen na mrežnim stranicama škole u skladu s propisima vezanim uz

zaštitu osobnih podataka.

O b r a z l o ž e n j e

Ravnateljica škole je upoznala Vijeće roditelja s tekstom Prijedloga Godišnjeg plana i programa rada škole za školsku godinu 2022./2023.

Vijeće roditelja je na svojoj sjednici održanoj dana 4. listopada 2022. godine dalo pozitivno mišljenje o Prijedlogu Godišnjeg plana i programa rada škole za školsku godinu 2022./2023.

Sukladno odredbama Zakona o odgoju i obrazovanju u osnovnoj i srednjoj školi te odredbama Statuta, Školski odbor donosi odluku kao u izreci ove Odluke.

**Točka 5.**

Ravnateljica upoznaje Školski odbor o obvezi provođenja Nacionalnih ispita u svim petim i osmim razredima, rasporedu te načinu organizacije nastave za to vrijeme. Škola nije u mogućnosti išta promijeniti nego samo provesti program Nacionalnog centra za vanjsko vrednovanje.

**ZAKLJUČAK:**

**Školski odbor jednoglasno prihvaća informaciju ravnateljice o provođenju Nacionalnih ispita u petim i osmim razredima u školskoj godini 2022./2023.**

**Točka 6.**

Prijedlog Financijskog plana materijalnih i financijskih troškova za 2023. godinu utvrđuje Školski odbor te se isti Osnivaču radi dobivanja suglasnosti na tekst Prijedloga.

Školski odbor Osnovne škole kralja Tomislava, Našice jednoglasno, donosi, sljedeću

**ODLUKU**

**o utvrđivanju Prijedloga Financijskog plana Osnovne škole kralja Tomislava, Našice za 2023. godinu**

1. Donosi se Odluka o utvrđivanju Prijedloga Financijskog plana Osnovne

škole kralja Tomislava, Našice za 2023. godinu.

1. Odluka je donesena jednoglasno, od šest nazočnih članova Školskog odbora svi su glasovali „za“, nitko nije bio „protiv“ niti „suzdržan“.

**Obrazloženje:**

Školski odbor, nakon razmatranja teksta Prijedloga Financijskog plana jednoglasno donosi Odluku o utvrđivanju Prijedloga Financijskog plana Osnovne škole kralja Tomislava, Našice.

Tekst Odluke o utvrđivanju Prijedloga Financijskog plana dostavit će se Osnivaču radi daljeg postupanja.

Zapisničar: Predsjednica Školskog odbora:

Blanka Sertić Iva Ramljak